joelniklaus/EU_Wikipedias huggingface dataset:
Deti (House)

Deti (anglicky: Kids) je devätnásta epizóda z prvej série seriálu Dr. House.

Dej 

Mary, mladá 12-ročná pretekárska skokanka do vody je na pretekoch. Po jej skoku ale nikto netlieska, keďže počas neho skolaboval jeden z rozhodcov. Všetci prítomní musia ísť karantény, keďže bola u rozhodcu diagnostikovaná bakteriálna meningitída, ktorá je prenosná vzduchom. V karanténnej zóne je i nemocnica. Pri začiatku epizódy navštívi House Cameronovú, aby jej povedal, že Vogler už v správnej rade nemocnice nie je a že sa môže vrátiť. Tá to však odmietne. Po prvotnom vyšetrení Mary si House myslí, že nemá meningitídu a tak ju nechá vyšetriť. Foreman jej urobí lumbálnu punkciu. Keďže sú ale z dôvodu veľkého množstva pacientov kvôli epidémii všetky izby aj sály plné, musí ju urobiť na chodbe. 

House sa mstí Chaseovi za to, že naňho donášal Voglerovi, a tak robí tu najnezaujímavejšiu prácu. U Mary sa vyskytujú ďalšie symptómy, a to krvácanie z očí a úst. Následne je urobené vyšetrenie tráviaceho traktu. Urobený bol aj odber kostnej drene, ale keďže je všade plno, Foreman ho musel urobiť na patológii. Z tohoto vyšetrenia sa zistí, že Mary nemá rakovinu. Následne prekoná epileptický záchvat a po vyšetrení ultrazvukom Foreman zistí, že Mary krváca do spánkového laloku. Cuddyová zoženie sálu na operáciu, ktorá Mary zachráni život. House nakoniec zisťuje, že je Mary tehotná, a že práve tehotenstvo je príčinou všetkých komplikácií. Podstúpi potrat, ktorý všetky problémy vyrieši. Ku koncu epizódy House znova navštívi Cameronovú s prosbou, aby sa vrátila späť. Tá nakoniec súhlasí pod podmienkou, že s ňou pôjde House na rande.

Diagnózy 
 Zlé diagnózy: kostná rakovina, krvácanie do mozgu
 Správna diagnóza: Trombocytopenická purpura (TTP)

Zdroje

Pozri aj 
 Tehotenstvo

Iné projekty

Externé odkazy 
 DrHouse.cz – Děti 
 HouseMD.serial4u.cz – 1x19 Kids

Epizódy 1. série seriálu Dr. House
Štadión Antona Malatinského

Štadión Antona Malatinského (známy aj ako City Arena) je futbalový štadión v Trnave. Hráva na ňom zápasy fortunaligový klub Spartak Trnava. Má kapacitu 19 460 miest a spĺňa kritériá UEFA kategórie 4. V rokoch 2013-2015 prešiel štadión rekonštrukciou a pribudlo k nemu nákupné centrum. Je druhým najväčším štadiónom na Slovensku. Hrávajú sa na ňom medzištátne zápasy.

Parametre 
 Štadión: 19 200 miest
 Obchodné priestory: 23.660 m2
 Street retail: 4.710 m2
 Administratíva: 2.670 m2
 Hotel: 45 lôžok
 Parkovanie: 1.000 miest
 Multiplex Cinema: 600 miest
 Investičné náklady: 78 mil. € (Športová časť stála 30 miliónov €)
 Územné rozhodnutie: apríl 2013
 Stavebné rozhodnutie: august 2013
 Začiatok výstavby: september 2013
 Dátum dokončenia: august 2015
 Slávnostné otvorenie: 22.8.2015

Referencie

Externé odkazy
 Štadión Antona Malatinského na stránke spartak.sk
  Článok na webstránke mesta Trnavy

Futbalové štadióny na Slovensku
Stavby v Trnave
FC Spartak Trnava
Šport v Trnave
Kurt Diemberger

Kurt Diemberger (* 16. marec 1932, Villach, Rakúsko) je rakúsky horolezec, filmár, fotograf a publicista, ktorý uskutočnil sedem výstupov na šesť osemtisícoviek, pričom na dvoch - Broad Peak a Dhaulágirí - bol medzi úplne prvými. Priekopník alpského štýlu a lezenia bez kyslíkových prístrojov v Himalájach.

Lezenie 
V Alpách sa v r. 1956 sa zúčastnil prvovýstupu na Königspitze a potom s W. Stefanom preliezol tri veľké severné steny - Eiger, Matterhorn a Walkerov pilier na Grandes Jorasses. V r. 1957 sa zúčastnil prvého výstupu na Broad Peak a onedlho bol na Čogolise posledným človekom, ktorý videl H. Buhla živého pred jeho pádom. O tri roky bol tiež členom prvého úspešného družstva na Dhaulágirí. Neskôr, v zrelom veku, začal zdolávať osemtisícovky normálkami. 

V roku 1986 so svojou dlhoročnou družkou Julie Tullis vystúpil na K2, pár týždňov po J. Rakoncajovi. Lenže na zostupe mali najprv dlhý pád, bivak vonku a potom ich búrka na 5 dní v 8000 m uväznila vo dvoch stanoch s ďalšími piatimi lezcami. Julie Tullis zomrela v spánku vyčerpaním. Keď sa vyčasilo, dolu dokázali zísť len dvaja. O tejto dráme napísal jednu zo svojich kníh: K2 - Sen a osud.

Úspešné boli jeho filmy o lezení v najvyšších veľhorách - K2, Everest, Broad Peak, ... Za dokument o prvom pokuse vyliezť východnou stenou na Mount Everest získal cenu Emmy. V 80. rokoch bol na expedíciách v čínskej provincii Xinjiang.

Výstupy na osemtisícovky 
 1957 Broad Peak - Prvý výstup, alpským štýlom, bez umelého kyslíka, s F. Winterstellerom, H. Buhlom a M. Schmuckom
 1960 Dhaulágirí – Prvý výstup, bez kyslíka
 1978 Makalu – normálkou
 1978 Mount Everest – normálkou
 1979 Gašerbrum II – normálkou
 1984 Broad Peak – normálkou
 1986 K2 – Abruzzkým hrebeňom, Quota 8000

Referencie 
 I. Dieška a kol.: Horolezectvo - Encyklopédia, Šport 1989.
 J. Rakoncaj, M. Jasanský: Tulákem ve větru Himálaje, 1990.

Publikácie 
 K. Diemberger: K2 - Traum und Schicksal, 1989.

Externé odkazy 
 Na Filmovom festivale v Poprade
 Na youtube (po španielsky)

Rakúski horolezci
Osobnosti z Villachu
.ac

.ac je internetová národná doména najvyššej úrovne pre ostrov Ascension.

Je administrovaná NIC.AC s pomocou organizácie Internet Computer Bureau založenej v Spojenom kráľovstve.

Registrácia tejto domény je otvorená každému.

Externé odkazy 
 WHOIS
 NIC.AC
 RIPN

Národné domény najvyššej úrovne
Dom zo slamy

Dom zo slamy je stavebné dielo, na ktorého výstavbu stien sa použili slamené balíky, alebo iné formy produktov zo slamy. Pri tomto spôsobe výstavby sa používajú lokálne, alebo regionálne zdroje stavebného materiálu drevo, slama, hlina, trstina. Výstavba domu na tento spôsob je oveľa prácnejšia, ale výrazne šetrí náklady na materiál. V Európe sa toho času domy zo slamy tešia čaraz väčšej obľube.

V minulosti sa slama využívala ako stavebný materiál, v súčasnosti to tak už nie je. V iných krajinách Európskej únie a v Amerike sa slama používala viac a ešte i dnes stoja domy zo slamy, ktoré boli postavené pred sto a viac rokmi. Slama je vedľajší produkt poľnohospodárskej výroby. Slamu je dôležité stlačiť a spracovať po zbere do tvaru balíka – veľkých tehál. Dôležité je, aby slama bola suchá – vysušená a najlepšie je, ak určitý čas pred zberom slamy neprší. Ražná slama je na tento účel najvhodnejšia. Balíky slamy sa používajú ako výplň drevenej rámovej konštrukcie, alebo ako samonosné. V prípade, že sa použijú ako výplň rámovej konštrukcie – bude šírka steny , v prípade, že sú samonosné, ukladajú sa ležato, hrúbka steny býva okolo . Steny je potrebné čo najviac chrániť pred vlhkosťou a dažďom, napríklad aj tým, že strecha bude mať určitý presah.

Tepelno – izolačné vlastnosti steny zo slamy  sa však blížia k parametrom nízkoenergetického domu (hrúbka slamenej tehly je , čo je približne toľko ako 20 –  minerálnej vlny alebo polystyrénu), nehovoriac o prírodnom pôvode slamy, ktorý bude prednosťou pri bývaní v ňom a aj pri recyklácii takéhoto domu. Najvhodnejšia omietka (kvôli jej schopnosti odvádzať vlhkosť) je hlinená, prípadne vápenná z vonkajšej strany. Cement nepoužívame, pretože cement nedokáže odviesť vlhkosť zo steny. Niekedy je možné použiť aj drevený obklad s prevetrávajúcou medzerou. Balíky sa väčšinou spájajú oceľovými tyčovými prvkami v zvislom a vodorovnom smere. Môžu sa spájať hlinenou maltou. Na používanie parozábrany sú rôzne názory. Jeden z nich hovorí o efekte igelitového sáčku, iné názory hovoria, že nie je nutné vytvoriť parozábranu. Profesionálne domy v Európskej únii sa stavajú bez nej, majú podmienky stanovené normou. Dom z hliny a slamy je aj veľmi lacný (závisí od dokonalosti technického prevedenia) a taktiež náklady na vykurovanie sú nízke. V lete poskytne dom príjemný chládok. Na území Slovenska sa stavali zo slamy iba hospodárske stavby a garáže. Na Slovensku môžeme pozorovať prvé náznaky stavby slamených domov.

Iné projekty

Externé odkazy 
 Rawlinson, Linnie. Artist Gordon Smedt's straw-bale house, feature on CNN.com, 13 August 2007. With image gallery.
 Long Branch Environmental Education Center: Possible concerns regarding mold and humidity, technical paper, 2002.

Stavby
Nízkoenergetické stavby
.aw

.aw je internetová národná doména najvyššej úrovne pre ostrov Aruba.

Registrovať možno priamo na druhej úrovni, k dispozícii je aj doména pre komerčné webové stránky .com.aw.

Externé odkazy 
 WHOIS
 SETAR

Národné domény najvyššej úrovne
aw
Ester (meno)

Ester je ženské krstné meno. Znamená hviezda.

Krstné mená
Ženské mená
Ďumbierske Tatry

Ďumbierske Tatry sú geomorfologický podcelok Nízkych Tatier. Zaberajú vyššiu západnú, turisticky atraktívnejšiu časť pohoria. Veľká časť územia patrí do národného parku.

Poloha a prírodné pomery 
Pohorie sa tiahne v dĺžke asi  smerom zo západu na východ medzi údoliami Váhu a Hrona. Na severe susedí s Liptovskou kotlinou (podcelok Podtatranskej kotliny), východným smerom nadväzuje sedlom Čertovica oddelená Kráľovohoľská časť Tatier. Na juhu leží Horehronské podolie s podcelkami Bystrianske podhorie a Lopejská kotlina a juhozápadným okrajom Ďumbierske Tatry susedia s Bysttrickým podolím, patriacim do Zvolenskej kotliny. Na západe sú Hiadeľským sedlom oddelené Starohorské vrchy, Korytnickou dolinou Zvolen a Revúckou dolinou Revúcke podolie, oba patriace Veľkej Fatre.

Geomorfológia 
Z geomorfologického hľadiska je pohorie podcelkom Nízkych Tatier. 

 Ďumbierske Tatry sa členia na časti:
 Ďumbier
 Prašivá
 Salatíny
 Lúžňanská kotlina
 Demänovské vrchy

Významné vrcholy

Geológia 
Pozri hlavný článok Nízke Tatry

Podnebie 
Pozri hlavný článok Nízke Tatry

Chránené územia 
Prevažná časť podcelku patrí pod Národný park Nízke Tatry a jeho ochranné pásmo. Nachádza sa tu množstvo vzácnych lokalít, medzi nimi národná prírodná rezervácia Skalka, Pod Latiborskou hoľou, Ďumbier, Ohnište, Jánska dolina, Demänovská dolina a Salatín, národná prírodná pamiatka Vrbické pleso, Starý hrad, Veľká ľadová priepasť, Jaskyňa zlomísk, Záskočská jaskyňa, Štefanová a Brankovský vodopád a prírodná pamiatka Meandre Lúžňanky.

Turistika 
Ďumbierske Tatry patria medzi turisticky najatraktívnejšie a po Vysokých Tatrách i najnavštevovanejšie pohoria Slovenska. Vybudované alebo v posledných rokoch výrazne zmodernizované strediská poskytujú množstvo hotelov, autokempingov, sedačkových lanoviek a vlekov. Strediská Jasná, Tále, Srdiečko či Čertovica sú s vysokým komfortom ponúkaných služieb zaujímavé na zimnú i letnú turistiku.

Pre turistov je príťažlivá najmä najvyššia centrálna časť pohoria, kde hlavný hrebeň presahuje štyrmi vrcholmi výšku . Hrebeň je prístupný lanovkami a množstvom značených chodníkov. Pre horolezcov je atraktívne okolie Ďumbiera a Kohútika, ako aj vápencové steny nad Demänovskou ľadovou jaskyňou.

Pozri aj 
 Národný park Nízke Tatry
 Kráľovohoľské Tatry

Referencie

Iné projekty

Externé odkazy 
 Ďumbierske Tatry - Natura 2000
 NAPANT
 Hrebeňovka na hiking.sk

 
Geomorfologické podcelky na Slovensku
André Myhrer

André Myhrer (* 11. január 1983, Bergsjö, Švédsko) je švédsky lyžiar. Špecializuje sa najmä na točivé disciplíny, slalom a obrovský slalom.  Vo Svetovom pohári debutoval 25. januára 2004, keď nedokončil 1.kolo slalomu v Kitzbueheli. Na MS 2007 v Åre, získal striebro v tímovej súťaži (4 jazdy v super G + 4 jazdy v slalome).

Víťazstvá vo Svetovom pohári

Umiestnenie vo Svetovom pohári

Externé odkazy 
 
 

Švédski alpskí lyžiari
Švédski bronzoví olympijskí medailisti
Barista

Barista je človek, ktorý sa špecializuje na prípravu kávy, najmä espressa a nápojov založených na espresse.

Súťaže 
Svoje schopnosti porovnávajú baristi na rôznych medzinárodných aj národných súťažiach. Vrcholnou akciou sú Majstrovstvá sveta baristov (World Barista Championship), kam postupuje víťaz národného majstrovstva každej členskej krajiny kávovej asociácie.

Pozri aj 
 káva

Iné projekty

Externé odkazy 
 Kto je barista?  - časopis Hoteliér 1/2008
 Kvalitný barista musí vedieť o káve všetko - sme.sk

Zdroj 

 

Gastronomické povolania
Káva
Bleach (manga)

Bleach () je známa japonská manga séria, ktorej autorom je Tite Kubo. Zaraďuje sa do kategórie šónen, teda mangy pre starších chlapcov. Od roku 2004 je v Japonsku každý týždeň vysielaný aj rovnomenný anime seriál na TV Tokyo. Na Slovensku sa Bleach už nevysiela. Tvorcovia série Bleach zrušili vysielanie a tvorbu 366 dielom. Manga sa vydáva ďalej a teda nie je známe či sa tvorba obnoví.

Príbeh 
Bleach je príbeh o 15-ročnom chlapcovi Ichigovi Kurosakim, ktorý od narodenia vidí duše potom, čo náhodne získa silu shinigami od Rukie Kuchiki. Získanie týchto schopností ho núti prijať povinnosti zachraňovania ľudí pred zlými dušami (hollow). Po čase sa k nemu pridajú Sado Yasutora - prezývaný Chad, Uryuu Ishida - ktorý je Quincy = má luk, ktorým strieľa šípy z reiatsu (duševná energia). Orihime Inoue - vie liečiť, vytvárať štít a trochu bojovať (nie). Jej hlavná schopnosť je vyliečiť to čo už nie je = vytvára časové dimenzie. Kon - je to plyšový levík, do ktorého Ichigo a Rukia vložili modifikovanú dušu a teda dokáže rozprávať a žije.

Externé odkazy 
 oficiálna stránka na TV Tokyo 
 AniDB.net 
 Slovenská stránka o Bleach (po slovensky)

Anime filmy
Anime seriály
Anime z roku 2004
Manga
Šárka Strachová

Šárka Záhrobská, vydatá Strachová (* 11. február 1985, Benecko, Česko) je česká lyžiarka. Špecializuje sa najmä na točivé disciplíny, slalom a obrovský slalom. Svoje prvé preteky vo Svetovom pohári vyhrala 30. novembra 2008.

Víťazstvá v Svetovom pohári

Umiestnenie vo Svetovom pohári

Externé odkazy 
 
 
 oficiálne stránky  (český)

České alpské lyžiarky
Českí bronzoví olympijskí medailisti
Alpskí lyžiari na Zimných olympijských hrách 2010
Osobnosti z okresu Semily
Janica Kostelićová

Janica Kostelićová (* 5. január 1982, Záhreb, Chorvátsko) je bývalá chorvátska lyžiarka. Svoje prvé preteky vo Svetovom pohári vyhrala 17. januára 1999. Celkovo vyhrala Kostelićová 30 pretekov Svetového pohára. Jej brat Ivica je tiež úspešný zjazdový lyžiar.

Víťazstvá vo Svetovom pohári

Umiestnenie vo Svetovom pohári

Externé odkazy

 oficiálne stránky  

Osobnosti zo Záhrebu
Chorvátski alpskí lyžiari
Chorvátski olympijskí víťazi
Súrodenci v alpskom lyžovaní
Alpskí lyžiari na Zimných olympijských hrách 2002
Alpskí lyžiari na Zimných olympijských hrách 2006
Faktor grafu

Faktor grafu G alebo faktorový podgraf je taký podgraf grafu G, ktorý obsahuje všetky vrcholy grafu G.

Podgraf H je faktor grafu G, ak množina vrcholov grafu H je totožná s množinou vrcholov grafu G.

k-faktor grafu
Definícia: Nech je G = (V, E) graf a nech je H = (V, F) podgraf grafu G. Ak je H pravidelný graf stupňa k, tak H nazývame k-faktor grafu G.

Kompletné párovanie je 1-faktor grafu, a teda pravidelný párny graf stupňa p možno rozložit na p 1-faktorov. Ak graf nie je párny, tak nie vždy je možné rozložit pravidelný graf na 1-faktory, pretože tento graf nemusí obsahovat žiaden 1-faktor.

Petersenova veta
Pre 2-faktory platí nasledujúce tvrdenie, ktoré dokázal Julius Petersen v roku 1891.

Petersenova veta: Nech je G = (V, E) pravidelný graf stupňa 2p. Potom množinu hrán
E možno rozložit na p 2-faktorov grafu G.

Externé odkazy
Párne grafy, skriptá FMFI UK

Teória grafov
Anja Pärsonová

Anja Pärsonová (* 25. apríl 1981, Umeå, Švédsko) je švédska lyžiarka. Svoje prvé preteky vo Svetovom pohári vyhrala 3. decembra 1998. Celkovo vyhrala 40 pretekov Svetového pohára.

Umiestnenie vo Svetovom pohári

Externé odkazy

 oficiálne stránky 

Švédski alpskí lyžiari
Švédski olympijskí víťazi
Švédski strieborní olympijskí medailisti
Švédski bronzoví olympijskí medailisti
Olympijskí víťazi v alpskom lyžovaní
Strieborní olympijskí medailisti v alpskom lyžovaní
Bronzoví olympijskí medailisti v alpskom lyžovaní
Majstri sveta v alpskom lyžovaní
Slovenský daviscupový tím

Slovenský daviscupový tím je tenisový tím, ktorý reprezentuje Slovensko v Davisovom pohári. Svoj najväčší úspech dosiahol v roku 2005, kedy Slovensko sa prebojovalo až do finále, kde podľahlo Chorvátsku.

Súčasný tím 
Súčasný tím, ktorý nominoval nehrajúci kapitán Miloslav Mečíř na zápas 2. kola I. skupiny euroafrickej zóny Davisovho pohára 2017:
Martin Kližan
Lukáš Lacko
Jozef Kovalík
Andrej Martin

Sezóny

90.roky 20.storočia

Referencie

Externé odkazy 

Daviscupové tímy
Davis Cup
Davisov pohár
Brundtlandská správa

Brundtlandská správa alebo Naša spoločná budúcnosť je dokument vydaný Brundtlandskou komisiou, formálne nazývanou Svetová komisia pre prostredie a rozvoj (World Commission on Environment and Development). Brundtlandská komisia vznikla v roku 1983 ako orgán Spojených národov s cieľom sústrediť sa na problém ničenia životného prostredia a prírodných zdrojov a následkov na ekonomický a sociálny rozvoj.

Správa bola vydaná v roku 1987 v Oxford University Press pod názvom Naša spoločná budúcnosť (Our Common Future). Zaoberá sa problémom ekonomického rozvoja, ktorý môže byť udržateľný bez zničenia neobnoviteľných prírodných zdrojov a životného prostredia. Správa vypracovaná politikmi a expertmi na ekológiu zadefinovala pojem udržateľného rozvoja (sustainable development): Udržateľný rozvoj je rozvoj, ktorý vyhovie potrebám súčasnosti bez zníženia možností budúcich generácií uspokojiť vlastné potreby.

Správa má 3 časti:
 I. Spoločné ustanovenia
 II. Spoločné výzvy
 III. Spoločné snahy

Zdôrazňuje 3 hlavné komponenty udržateľného rozvoja: ochranu životného prostredia, ekonomický rast a sociálnu rovnosť. Prostredie by malo byť zachované a neobnoviteľné prírodné zdroje užívané s rozvahou, využitie obnoviteľných zdrojov energie by malo narastať. Rozvojové krajiny by mali byť podporované, aby mohli byť upokojené základné potreby ich obyvateľov: potreba obživy, energie, zdravotného ošetrenia a zamestnania. Ekonomický rast by mal byť oživený a rozvojové krajiny by sa mali rozvíjať v rovnováhe k rozvinutým krajinám.

Urbánne výzvy (Urban chalange, s. 243) 
Správa sa zaoberá rôznymi oblasťami udržateľného rozvoja jednotlivo, medzi inými aj problémom urbanizmu. Hlavný problém dnešných miest je koncentrácia obyvateľstva do miest, ktorým následne hrozí kolaps. Z tohoto dôvodu je dôležité vytvárať sekundárne mestá a siete miest. Podpora decentralizácie je vhodná v čase, keď sa znižujú výhody centralizácie. V sekundárnych mestách je potreba podporovať ekonomickú silu, tvorbu pracovných miest, decentralizovať štátnu administratívu. Ďalším bodom urbánnej výzvy je tvorba tzv. low cost housing - bývania pre sociálne slabšich, aby sa predišlo vzniku slumov a okrajových štvrtí s vysokou kriminalitou. Je dôležité zapájať obyvateľov, predovšetkým sociálne slabších, do tvorby ich životného prostredia, aby sa vytvárala spoluzodpovednosť.

Externé odkazy 
Report of Brundtland Comission, Our common Future, Oxford University Press, 1987, plný text:
 http://www.worldinbalance.net/pdf/1987-brundtland.pdf
 http://www.ace.mmu.ac.uk/eae/Sustainability/Older/Brundtland_Report.html
 http://en.wikisource.org/wiki/Brundtland_Report/

OSN
Kia Sportage

Kia Sportage je kompaktný osobný automobil konštrukcie crossover, ktorý vyrába kórejská automobilka Kia Motors od roku 1995. Pôvodne to bolo mini SUV, druhá generácia je väčšia a môže byť zaradená medzi kompaktné crossover SUV.

Od roku 2006 sa vyrába v žilinskom závode Kia Motors Slovakia.

Prvá generácia (1993–2002)
V roku 1993 bola skonštruovaná prvá verzia vozidla,  ktorá s automobilom Mazda zdieľala mnoho komponentov ako motor alebo prevodovku. Mazda, Ford a Kia tvoria spoločenstvo a preto mnohé konštrukčné riešenia vozidiel sú spoločné. Prvá generácia vozidla Kia Sportage bola dostupná s dlhším podvozkom a to vo dvoch verziách, ako 4 dverového vozidla a 2 - dverového kabrioletu. Prvá generácia Kia Sportage sa vyznačovala inováciou spočívajúcou v airbagoch na kolená.

Druhá generácia (2004–2010)
Druhá generácia s časovým odstupom dvoch rokov sa prejavila novinkou zdieľanou s Hyundai Tucson. Kia Sportage mala 2,0 l motor a výkon 129 kW. Celkovo bolo vozidlo väčšie ako automobily Kia Sportage vyrábané v línií prvej generácie. 
V roku 2008 bol na vozidle Kia Sportage upravený facelift. Kia Sportage druhej generácie sa začala vyrábať aj na Slovensku v Tepličke nad Váhom. Kia Sportage prvý raz v crash testoch americkej National Highway Traffic Safety Administration (NHTSA) získala 5 hviezdičiek.

Tretia generácia (2010–2015)
Tretia generácia sa vyznačovala novším naftovým motorom s celkovou kapacitou 2,0 l s výkonom 137 kW. Táto posledná generácia prišla do Európy a Ázie v roku 2010 a neskôr aj do Ameriky. Auto sa predávalo v Číne pod názvom Sportage R. Vďaka inováciám, vyhralo titul Auto roka v USA.

Štvrtá generácia (2015–súčasnosť) 

Štvrtú generáciu predstavila KIA na Frankfurtskom medzinárodnom autosalóne 15. septembra 2015. Najväčšou zmenoubola zmena prednej masky, keď predné svetlomety už nie sú súčasťou masky chladiča ale prenikajú ďalej dozadu pozdĺž vonkajších hrán kapoty a mohutnejších okrajov blatníkov.

Cena a výbava
Cena vozidla sa pohybuje okolo 200 000 € v základnej výbave. Najdrahší model má cenu cca 26 000 € čo zahrňuje vyhrievanie predných sedadiel, centrálne zamykanie, klimatizáciu, zamykanie s diaľkovým ovládaním, palubný počítač, tempomat, vyhrievané vonkajšie spätné zrkadlá či disky z ľahkých zliatin. Za špeciálne príplatok sa dajú dokúpiť kožené sedadlá alebo elektricky ovládané strešné okno.

Referencie

Zdroj
Kia Oficiálne stránky výrobcu
Kia Sportage na Kiaauto.sk

Sportage
SUV
Nočná doprava v Bratislave

Nočná doprava v Bratislave je súčasťou prevádzky MHD v Bratislave. Linky boli v júli 2007 výrazne zmenené a prečíslované, pričom bola zvýšená prepravná kapacita znížením časových intervalov na hodinu a pol hodinu a neskôr bola upravená cena cestovného lístka, pričom došlo k jej zvýšeniu, od roku 2009 bolo možné zakúpiť si príplatok na predplatený cestovný lístok aj na nočné spoje. Od augusta 2011 opäť na nočných linkách platia predplatné a turistické lístky aj bez príplatku. Od zavedenia služby SMS lístok tieto lístky platia aj v nočnej doprave a od zavedenia IDS BK platia všetky lístky rovnako cez deň i v noci, teda bola zrušená špeciálna nočná tarifa jednorazových lístkov.

Pred zmenou v roku 2007 chodili nočné linky pomerne zriedkavo, v intervale približne 2 hodiny, linky boli číslované od čísla 500 vyššie. Po zmene sú rozjazdy z Hlavnej stanice stanice o 23:30, 0:00, 0:30, 1:30, 2:30 a 3:30. Linky  a  idú aj o 4:30. Linky sú označené písmenom N a číslom podobným číslu dennej linky, pričom daná nočná linka má trasu podobnú ako zodpovedajúca denná linka, napríklad linka číslo  má trasu podobnú dennej linke s číslom .

Nočné linky majú príchod na Hlavnú stanicu vždy krátko pred rozjazdom (s výnimkami okrem rozjazdov o 23:30 a 0:00) tak aby sa dalo prestúpiť na odchádzajúce spoje. Tie v prípade potreby na meškajúci autobus čakajú. Výnimkou sú trolejbusové linky ,  a  (tie premávajú z Hodžovho námestia),  (prípoj k linkám  a  s trasou Zlaté piesky - Východné - Hečkova),  (prípoj k linke  s trasou Jasovská - Čunovo) a  (nezávislá obslužná linka, pôvodne zamestnanecký spoj so zavedením prepravy cestujúcich).

Okrem verejne prístupných nočných liniek premávajú aj služobné spoje len pre zamestnancov Dopravného podniku Bratislava a to ,  a . Spoje týchto liniek premávajú niekoľkokrát za noc, primárne obsluhujúc vozovne (napríklad linka  zabezpečuje rýchle spojenie vozovní na Trnávke s Hlavnou stanicou tak, aby rozjazd nočných spojov stihlo čo najviac vodičov, resp. aby vodiči po príjazde 3:25 na Hlavnú stanicu stihli prísť do vozovne na čo najskoršie nástupy). Dopravu zamestnancov zabezpečuje tiež linka , ktorá okrem svojej bežnej trasy prístupnej pre verejnosť vykonáva aj služobné spoje do vozovní Jurajov dvor a Krasňany. Končiace vozidlá z nočných liniek vykonávajú o 4:25, resp. o 4:30 ešte ďalšie služobné spoje zabezpečujúce dopravu zamestnancov do neskôr začínajúcich služieb.

Zoznam nočných liniek 

Mestská hromadná doprava v Bratislave
Doprava v Bratislave
Julius Petersen

Julius Peter Christian Petersen (* 16. jún 1839, Sorø, Dánsko - † 5. august 1910, Kodaň) bol dánsky matematik.

Zaoberal sa viacerými oblasťami matematiky (geometria, komplexná analýza, teória čísel, matematická fyzika, matematická ekonómia, kryptológia a teória grafov).

Je tvorcom teórie grafov tak, ako ju poznáme dodnes.

Referencie

Pozri aj 
Petersenova veta
Petersenov graf

Zdroj 

Dánski matematici
.bd

.bd je internetová národná doména najvyššej úrovne pre Bangladéš.

Registrácie prebiehajú len pre domény na tretej úrovni pod definovanými doménami 2. úrovne (com, edu, ac, net, gov, org, a mil), ktoré odpovedajú starším gTLD. Obmedzenie platí pre .gov.bd a .mil.bd, ktoré sú rezervované pre vládne inštitúcie Bangladéšu.

Externé odkazy 
 WHOIS
 BTTB

Národné domény najvyššej úrovne
bd
Extraliga hádzanárov

Extraliga hádzanárov je najvyššia slovenská hádzanárska súťaž mužov, ktorá s výnimkou 5-ročnej prestávky, kedy sa organizovala spoločná Česko-slovenská interliga hádzanárov (HIL), prebieha od sezóny 1993/94. Organizuje ju Slovenský zväz hádzanej (SZH) od roku 1993, kedy bola ukončená Česko-slovenská liga. Najúspešnejším klubom je HT Tatran Prešov, ktorý sa majstrom Slovenska stal 17-krát. Od sezóny 2020/21 nesie mediálny názov Niké Handball Extraliga.

Prehľad sezón

Historické štatistiky

Rebríček EHF 
(pre nasadzovanie tímov do európskych súťaží)
Sezóna 2021/22
15.  (15)  Handball League (30,67 bodov)
16.  (16)  Eliteserien (29,5)
17.  (18)  Extraliga (22,0)
18.  (17)  Superliga (21,33)
19.  (19)  SM-liiga (19,67)

Referencie

Pozri aj 
 1. liga hádzanárov
 2. liga hádzanárov
 Slovenský pohár v hádzanej mužov
 Majstrovstvá Slovenska v hádzanej žien

Zdroj 
 Extraliga hádzanárov na oficiálnej stránke Slovenského zväzu hádzanej
Majstrovstvá sveta juniorov v alpskom lyžovaní 2008

Majstrovstvá sveta juniorov v alpskom lyžovaní 2008 sa konali od 22. februára do 1. marca v španielskom stredisku Formigal. Najúspešnejšou krajinou v počte dosiahnutých medailí sa stalo Rakúsko, ktoré získalo 10 medialí (5-2-3).

Juniori

Juniorky

Medailová bilancia

Externé odkazy 
 výsledky MSJ

Alpské lyžovanie v 2008
Majstrovstvá sveta juniorov v alpskom lyžovaní
Duety

Duety (v spisovnej slovenčine Duetá) je výberový album Petra Nagya, ktorý v roku 2006 vydalo hudobné vydavateľstvo Supraphon. Okrem jednej novinky, skladby „Kamila“, ktorú Peter Nagy naspieval s Petrom Jandom, a piesne „Někdy je smích, někdy je pláč“ je väčšina skladieb albumu hitmi, ktoré vyšli na Petrových predchádzajúcich albumoch.

Na nahrávaní duet sa okrem Jandu a Ledeckého zúčastnil aj Miro Žbirka, Jožo Ráž, Igor Timko (No Name), Petr Muk, Zuzana Smatanová, Vašo Patejdl, Pavol Hammel a Petr Bende (finalista súťaže Česko hledá SuperStar).

Zoznam skladieb 
 „Revolver a muzika“ (Peter Nagy / Peter Nagy) - 3:18
 dueto: Peter Nagy, Petr Janda
 „Len pomaly“ (Peter Nagy / Peter Nagy) - 3:33
 dueto: Peter Nagy, Zuzana Smatanová
 „Aj tak sme frajeri“ (Július Kinček / Peter Nagy) - 3:31
 dueto: Peter Nagy, Jozef Ráž, Janek Ledecký
 „Myslíš na to na čo ja?“ (Július Kinček / Peter Nagy) - 3:12
 dueto: Peter Nagy, Petr Bende
 „Motýle zblízka“ (Július Kinček / Peter Nagy) - 3:23
 dueto: Peter Nagy, Václav Patejdl
 „Nič nezmení môj svet“ (Július Kinček / Peter Nagy) - 2:40
 dueto: Peter Nagy, Pavol Hammel, Václav Patejdl
 „Psi sa bránia útokom“ (Július Kinček / Peter Nagy) - 3:31
 dueto: Peter Nagy, Jozef Ráž
 „Poslednýkrát“ (Peter Nagy / Peter Nagy) - 3:05
 dueto: Peter Nagy, Miroslav Žbirka
 „Někdy je smích, někdy je pláč“ (Van Morrison / Janek Ledecký, Peter Nagy) - 3:52
 dueto: Peter Nagy, Janek Ledecký
 „Nelietajú“ (Peter Nagy / Peter Nagy) - 3:24
 dueto: Peter Nagy, Petr Muk
 „Kristínka iba spí“ (Peter Nagy, Július Kinček / Peter Nagy) - 4:14
 dueto: Peter Nagy, Igor Timko
 „Kamila“ (Peter Nagy / Peter Nagy) - 3:51
 dueto: Peter Nagy, Petr Janda

Výroba albumu 
 Peter Nagy - gitary, fúkacia harmonika, producent
 Michal Kovalčík - gitary, hudobná réžia
 Braňo Valanský - basová gitara
 Marek Mečiar - klavír, syntetizátory
 Laco Kováč - bicie, perkusie
 Martin Máček, Dana Drugdová - vokály
 Petr Janda - sólová gitara (1)
 Petr Slezák, Zbyněk Sommer, Ján Došek - zvuková réžia a mix
 Ján Došek, Ivory (Bratislava) - mastering
 Archívne nahrávky (skladby 5, 6, 7, 9):
 Vašo Patejdl - klavír (5, 7)
 Michal Kovalčík - gitary (9)
 Laco Kožušník - gitary (6, 7)
 Miro Okáľ - bicie (6, 7)
 Pavol Matuška - basová gitara (6, 7)
 Peter Zvolenčák - gitary, synetizátory
 Martin Mintál - klavír (6)
 Martin Kumžák - klávesy (9)
 Dave Mendez - basová gitara (9)
 Boris Brna - bicie (9)
 Pavel Plánka - perkusie (9)
 Richard Šimunka - saxofón (9)

 
Hudobné albumy z 2006
Albumy Petra Nagya
Kompilačné albumy
Andrea del Verrocchio

Andrea del Verrocchio, vlastným menom Andrea di Michele di Francesco di Cioni (* 1435, Florencia, Taliansko – † 10. október 1488, Benátky) bol taliansky renesančný maliar, zlatník a sochár, ktorý pracoval na dvore Lorenza Mediciho vo Florencií. Bol Donattelovým pokračovateľom a všestranným umelcom. Medzi jeho žiakov patrili aj Leonardo da Vinci, Pietro Perugino, Domenico Ghirlandaio a Sandro Botticelli, ovplyvnil aj Michalangela.

Jeho najvýznamnejšie dielo je pomník kondotiera Colleoniho v Benátkach. Ďalším významným dielom je Puti s delfínom na fontáne pred Florenskou radnicou a Dáma s prvosienkami.

Iné projekty

Externé odkazy 
 Verrocchio na stránke history of art 
 Artmuseum.cz 

Narodenia 10. októbra
Narodenia v 1435
Úmrtia v 1488
Talianski maliari
Talianski sochári
Osobnosti z Florencie
Velký Špalíček

Velký Špalíček je nákupné a zábavné centrum v Brne, nachádza sa v mestskej časti Brno-střed, v katastrálnom území Město Brno. Miesto, kde stojí budova Velkého Špalíčka, bolo súčasťou stredovekej zástavby mesta Brna, v roku 1944 bolo zbombardované a stavby zbúrané nová výstavba začala až v rokoch 1996 až 1998. Centrum bolo otvorené 1. septembra 2001.

Iné projekty

Externé odkazy 
 Domovská stránka

Nákupné centrá v Brne
Ranavalona III.

Ranavalona III., tiež známa ako Ranavalo Manjaka III. (* 22. november 1861 – † 23. máj 1917) bola posledná kráľovná Imeriny (súčasného Madagaskaru). 

Ranavalona sa narodila v Amparibe ako princezná Razafindrehety. Jej rodičmi boli panovník Andriantsimianatra a jeho manželka Raketaka. Za kráľovnú bola vyhlásená 30. júla, po smrti jej predchodkyne kráľovnej Ranavalony II. Na trón nastúpila po korunovácii, ktorá sa udiala 22. november 1883 na mieste Imahamasina, bolo to v čase, keď Madagaskar viedol vojnu s Francúzskom. Rovnako ako kráľovné pred ňou, aj ona sa vydala za predsedu vlády Rainilaiarivonyho.

Počas panovania, Ranavalona III. marila Francúzske aj Britské plány kontrolovať Madagaskar. V Prvej Francúzsko-Madagarskej vojne roku 1885 utrpel ostrov porážku, kráľovná bola donútená podpísať mierovú zmluvu, ktorou Francúzsko mohlo kontrolovať zahraničné záležitosti. V roku 1886 sa kráľovná rozhodla si zaistiť podporu Spojených štátov. Nanešťastie USA vôbec nebolo naklonené nezávislosti Madagaskaru.

V roku 1894 sa kráľovná a vláda odmietli podriadiť francúzskym rozkazom a o rok neskôr Francúzsko bez veľkého odporu obsadilo Antananarivo. Jej manžel Rainilaiarivony bol uvrhnutý do vyhnanstva a zomrel nasledujúci rok, ale kráľovná vládla potom ešte do oficiálneho vyhlásenia Madagaskaru za francúzsku kolóniu do augusta 1896. 
Čoskoro nastala vzbura, ktorú vyvolal dvor bývalej kráľovnej, spolu s monarchiou ju ukončil Joseph Gallieni vo februári 1897. Ranavalona bola zosadená z trónu a donútená odísť na ostrov Réunion, potom v marci 1899 do Alžíru, kde roku 1917 zomrela. Bola pochovaná v hrobke panovníkov v Andohalo roku 1938.

Podľa niektorých štátnych dokumentov mala dcéru, ktorá sa takisto ako ona volala Ranavalona.

Iné projekty 

Narodenia v 1861
Úmrtia v 1917
Kráľovné (panovníčky)
Vládcovia Madagaskaru
Talianske kráľovstvo (stredovek)

Talianske kráľovstvo (iné názvy: Italské kráľovstvo, Kráľovstvo Itálie; lat. Regnum Italiae alebo Regnum Italicum) bol historický štátny útvar v časti dnešného Talianska v 9. - 13./14. storočí, de-iure až do roku 1806. Bol priamym pokračovateľom Longobardského kráľovstva.

Ako rok "premeny" Longobardského kráľovstva na Talianske kráľovstvo sa uvádza buď rok 774, kedy sa stalo (voľnou) súčasťou Franskej ríše (dobytie Karolom Veľkým), alebo až roky 839/840 resp. 855, kedy panovník Ľudovít II. prvýkrát používal titul kráľ Talianska popri dovtedajšom titule vojvoda longobardský. 

Talianske kráľovstvo de-facto zaniklo v polovici 13. storočia (prípadne do konca 14. storočia premenou  mestských komún a cisárskych lén na rodové panstvá), formálne však existovalo až do zániku Rímskonemeckej ríše v roku 1806.

Talianske kráľovstvo do konca stredoveku 
Karol Veľký sa nechal síce korunovať longobardskou korunou, ale svojho syna Pipina vyhlásil v roku 781 za kráľa Talianska. Kráľovstvo zahrnovalo väčšinu Apeninského polostrova (Benevento prijalo lénne zväzky). Výnimku tvoril Cirkevný štát, vrátane Romagne a Pentapolisu, ďalej Benátsko a juh polostrova, ktorý ovládala Byzancia. Po delení Franskej ríše roku 843 bolo Talianske kráľovstvo súčasťou stredného údelu, po roku 880 ho ovládol Karol III. (abdikoval 887).
V nasledujúcom zápase vojvodu z Friaulu a Spoleta, do ktorého zasahovali cudzie vplyvy aj vpády Starých Maďarov a Arabov, Talianske kráľovstvo značne mocensky zoslablo a za výbojov Ottonov v dôsledku toho prijalo lénny vzťah k Rímskonemeckej ríši, keď zároveň došlo aj k odtrhnutiu Friaulu. Oslabenie centrálnej moci viedlo k rastu odstredivých tendencií jednotlivých častí, resp. k posilneniu cudzieho vplyvu (pápežov v Toskánsku, odtrhnutie Spoleta atď.). Oslabený mocou cisára (a v dôsledku toho aj lénneho vzťahu k Rímskonemeckej ríši) a vyčerpávajúci zápas medzi ghibelinmi a guelfmi viedly k osamostatneniu jednotlivých miest hlavne na severe Talianska (Lombardská liga, Verona atď.), čo znamenalo faktický zánik Talianskeho kráľovstva ako správneho celku. Titul talianskeho kráľa sa však používal aj naďalej a budúci cisári sa nechali korunovať na talianskych kráľov v Pavii.

Vládcovia do pripojenia k Rímskonemeckej ríši - dynastia Karolovcov (* = zároveň cisár):
 844/855 - 875 *) Ľudovít II., od 839/840 ako spoluvládca Lotara I.
 875 - 876 *) Karol II.
 876 - 880 Karloman
 879 - 887 *) Karol III. Tučný (koniec dynastie)

 888 - 924 *) Berengar I. Friaulský, od 916 cisár
 894 - 896 Arnulf Korutánsky
 889 - 894 Guido, vojvoda zo Spoleta (protikráľ, 891 korunovaný za cisára)
 891 - 894 Wido (protikráľ)
 894 - 897 *) Lambert, vojvoda zo Spoleta
 894 - 898 Ľudovít z Provence (protikráľ, korunovaný 892)
 900 - 905 *) Ľudovít III. Slepý, od 901 cisár
 922 - 934 Rudolf II. Burgundský (protikráľ)
 926 - 945 Hugo z Arlés (Provence)
 926 - 931 Eberhart Bavorský
 945 - 950 Lothar II. z Provence (od 931 spoluvládca)
 945 - 964 Berengar II.
 950 - 964 Adalbert (spoluvládca)

Poznámka 
 Honzák, Pečenka, Stellner, Vlčková - Evropa v proměnách staletí, nakl. LIBRI, 1997

Zaniknuté štáty
Dejiny Talianska
Talianske kráľovstvo

Talianske kráľovstvo môže byť:
kráľovstvo v 8./9. – 13./14. storočí, pozri Talianske kráľovstvo (stredovek)
napoleonský štát v rokoch 1805 – 1814, pozri Talianske kráľovstvo (Napoleon)
oficiálny názov dnešného Talianska do zavedenia republikánskeho zriadenia, teda v rokoch 1861 – 1946, pozri Talianske kráľovstvo (1861 – 1946)
Carole Montilletová

Carole Montilletová (* 7. apríl 1973, Corrençon-en-Vercors, Francúzsko) je bývala francúzska lyžiarka. Svoje prvé preteky vo Svetovom pohári vyhrala 16. februára 2001. Celkovo vyhrala osem pretekov Svetového pohára.

Víťazstvá vo Svetovom pohári

Umiestnenie vo Svetovom pohári

Externé odkazy 
 
 
 oficiálne stránky 

Francúzski alpskí lyžiari
Vianočné trhy

Vianočné trhy sú pouličné trhy spojené s oslavou Vianoc počas adventu, hlavne štyri týždne pred Štedrým dňom. Pôvod majú v Nemecku a Rakúsku, odkiaľ sa rozšírili do celého sveta.

História siaha do neskorého stredoveku v nemecky hovoriacich krajinách. Viedenské trhy siahajú až do roku 1294.
Prvé vianočné trhy v Nemecku sa uskutočnili v roku 1310 v Mníchove.  Medzi najstaršie vianočné trhy patria drážďanské, ktoré sa konali v roku 1434, a v meste Bautzen v roku 1384. Pôvodne slúžili k tomu, aby sa ľudia zásobili pred zimným obdobím potravinami, teplým oblečením a ďalšími potrebami nutnými pre prežitie zimy.

Nemeckí imigranti priniesli vianočné trhy aj do USA.

Referencie

Iné projekty

Externé odkazy 
Zoznam vianočných trhov

Vianoce
Silvestrovské oslavy

Silvestrovské oslavy alebo Silvester je oslava konca roka (podľa gregoriánskeho kalendára), t. j. 31. decembra a zábava s ňou spojená.

V pôvodnej, tradičnej kultúre Slovenska sa poslednému dňu v roku nepripisoval zvláštny význam. Do 50. rokov 20. storočia sa Silvester slávil len zábavami mládeže na priadkach a dospelých v krčme, robenie hluku, vzájomné návštevy a vinšovanie, pričom obvyklé boli magické úkony zabezpečujúce priaznivý chov hydiny. V súčasnosti prebiehajú silvestrovské oslavy v kruhu priateľov, na zábave (veslici), na námestiach a ich súčasťou je kolektívne vinšovanie o polnoci, hlučná zábava a prejavy neviazanej veselosti (napr. púšťanie ohňostrojov).

Pozri aj 
 Bratislavské silvestrovské oslavy
 Nový rok

Referencie

Iné projekty 

Oslavy nového roku
Jurij Vega

Jurij Bartolomej Vega (správne je aj Veha, , ; * 23. marec 1754, Zagorica, Slovinsko – † 26. september 1802, Nußdorf, Rakúsko) bol slovinský matematik, fyzik a delostrelecký dôstojník.

Publikoval sériu kníh s logaritmickými tabuľkami, prvú v roku 1783. Neskôr, v roku 1797, vydal druhý diel, ktorý obsahoval zbierku integrálov a iných užitočných vzorcov. Jeho rukopis pôvodne z roku 1793 bol neskôr preložený do niekoľkých jazykov a objavil sa vo vyše 100 vydaniach.

Jeho hlavná práca, Zakladnica vseh logaritmov bola prvýkrát vydaná v roku 1794 v Lipsku.

Na jeho počesť je pomenovaný kráter Vega na Mesiaci a jeho portrét niesla i päťdesiat toliarová slovinská bankovka.

Referencie

Iné projekty

Externé odkazy 

 

Slovinskí matematici
Slovinskí fyzici
Slovinskí astronómovia
Slovinskí autori náučnej literatúry
Osobnosti na bankovkách
Múzeum liptovskej dediny

Múzeum liptovskej dediny je skanzen, ktorý sa nachádza v Pribyline. Vznikol v súvislosti s výstavbou vodného diela Liptovská Mara a verejnosti bol sprístupnený v roku 1991. Múzeum tvoria domy zo zatopenej časti vodného diela a z oblasti horného a dolného Liptova. V múzeu je vytvorená zooexpozícia, kde sa prezentuje chov domácich zvierat. Medzi atrakcie múzea patrí chov huculských koní a jazda na koňoch.

V roku 2001 bol do skanzenu z Liptovského Hrádku premiestnený mobiliár Považskej lesnej železnice, ktorej prevádzka na takmer kilometer dlhej trati začala 6. júna 2020.

Galéria

Referencie

Pozri aj 
 Skanzen

Iné projekty

Externé odkazy 
 Skanzen Pribylina – oficiálna stránka
 Múzeum liptovskej dediny Pribylina na webe Liptovského múzea
 Profil zbúraného kostola z Liptovskej Mary na webe Apisda.sk

Skanzeny na Slovensku
Ľudová architektúra na Slovensku
Pribylina
Liptov
Optimalizácia (matematika)

Optimalizácia je stanovovanie extréma danej funkcie  na danej množine , resp. príslušná matematická disciplína. 

Podobný je pojem matematické programovanie, ktorý označuje optimalizáciu na konečnorozmerných priestoroch, pri ktorej je množina M opísaná konečným systémom obmedzení. Optimalizácia predstavuje teoretický základ pre operačný výskum.

Funkcia, pre ktorú sa má stanoviť extrémum, sa nazýva účelová funkcia alebo cieľová funkcia. Množina, na ktorej sa má extrémum stanoviť, sa nazýva množina prípustných riešení a býva typicky opísaná nejakými obmedzeniami (sústavou rovníc, nerovníc a pod.).

Všeobecné označenie úlohy optimalizácie (x je premenná):

Druhy 
Podľa druhu účelovej funkcie a množiny prípustných riešení delíme toto odvetvie na:

 lineárne programovanie
 nelineárne programovanie
 celočíselné programovanie
 parametrické programovanie
 konvexné programovanie
 kvadratické programovanie
 dynamické programovanie
 mnohokriteriálne programovanie

Ďalej existujú:
 stochastické programovanie
 infinitné programovanie
 semi-infinitné programovanie
 semi-definitné programovanie

Optimalizačnú úlohu niekedy pomáhajú riešiť tzv. podmienky optimality

Referencie 
 Miroslav Maňas: Optimalizační metody, Státní nakladatelství technické literatury, Praha 1979, 1. vydání.

Externé odkazy 
 
 http://www.karlin.mff.cuni.cz/~lachout/Vyuka/Optima1/Opt-text-051021.pdf
 http://web.archive.org/web/20070610230905/http://www.karlin.mff.cuni.cz/~lachout/Vyuka/U-Optima/U-opt-text.pdf
 http://www.uai.fme.vutbr.cz/~jdvorak/vyuka/tsoa/tsoa.htm
Piz Badile

Piz Badile je  vysoký vrch na hranici Švajčiarska a Talianska, v oblasti Bergell. Popularitu mu priniesla jeho  vysoká severovýchodná stena, žulový monolit, ktorý tvorí „hladký, kolmý, pravidelný múr, vyvolávajúci predstavu dokonalosti“ (Rébuffat).

Pizzo Badile znamená po taliansky „Štít Lopata“. Pod vrcholom je dnes bivaková búda.

Výstupy 
 Prvý výstup na vrchol južným hrebeňom – dnešnou normálkou – uskutočnil W. A. B. Coolidge a horskí vodcovia F. Dévouassoud a H. Dévouassoud v r. 1867, obťažnosť II.
 Prvovýstup severnou hranou z r. 1923 (W. Risch a A. Zürcher), V-, Badilekante, patrí k najkrajším alpským lezeckým túram.
 Prvovýstup severovýchodnou stenou vykonali v r. 1937 piati: R. Cassin, G. Esposito, V. Ratti, ku ktorým sa v stene pridali dvaja mladí lezci z Como. Na tretí deň všetci doliezli na vrchol v búrke, ale M. Molteni zahynul od vyčerpania hneď za vrcholom a G. Valseschi kúsok od chaty Gianetti. Obťažnosť cesty (V+/A0 alebo VI+).

Iné zaujímavé výstupy cez Severovýchodnú stenu 
 1947 G. Rébuffat ako horský vodca, B. Pierre, Cassinova c.
 1952 Prvé sólo Cassinovou cestou spravil Hermann Buhl
 1967 – 68 Prvý zimný priestup M. Darbellay, A. Gogna, G. Calcano, C. Bournissen, P. Arnamo a D. Troillet
 1970 Zimný prvovýstup cestou „Via del Fratello“ (bračekova cesta) A. Rusconi, a G. Rusconi
 1978 Čs. prvovýstup „Cesta bielym pásom, Linea Bianca“ urobili I. Koller a S. Šilhán
 1978 Ďalší čs. prvovýstup (v pravej časti): „Cesta kvetov" spravili I. Koller a S. Šilhán
 1980 Čs. prvovýstup „Cesta cez lievik“ vykonali J. Rybička, J. Šimon a L. Škalda
 2006 Prvé zimné sólo stenou preliezol F. Valseschini (Via del Fratello)

Východná stena 
 1953 Prvý výstup touto stenou Corti a Battaglia
 1969 Prvovýstup – Anglická cesta Kosterlitz a Isherwood
 1975 čs. direttissima A. Belica a I. Koller
 1982 Prvý zimný priestup angl. cesty – čs. horolezkyne Z. Hoffmanová a A. Stehlíková

Šesť veľkých stien Álp 
Ku tzv. Trilógii – severným stenám Grandes Jorasses, Matterhornu a Eigeru sa niekedy pridáva západná stena Petit Dru, severná stena Cima Grande a práve sv. stena Piz Badile. Prvý ich všetky preliezol a vo vynikajúcej knihe „Étoiles et Tempêtes“ popísal Gaston Rébuffat.

Referencie 
 I. Dieška: Horolezectvo - Encyklopédia, Šport 1989.
 I. Dieška: Horolezectvo zblízka, Šport 1984.
 G. Rébuffat: Hviezdy a búrky, Osveta 1956.
 H. Buhl: Od Álp po Himaláje, Šport 1965.

Externé odkazy 
 O výstupe F. Valseschiniho, Foto SV. steny plus nákres ciest
 Piz Badile na SummitPost.com, po anglicky

Vrchy vo Švajčiarsku
Vrchy v Taliansku
Vrchy v Alpách
Trojtisícovky vo Švajčiarsku
Trojtisícovky v Taliansku
Geografia kantónu Graubünden
Doktor zubnej medicíny

Doktor zubného lekárstva (skratka MDDr., ) je akademický titul pre absolventov štúdia zubného lekárstva udeľovaný na Slovensku od roku 2009. Dá sa získať na Slovenskej zdravotníckej univerzite, Lekárskej fakulte UK, Jesseniovej lekárskej fakulte v Martine Univerzity Komenského a na Lekárskej Fakulte UPJŠ.

Referencie 

Vysokoškolské tituly
Lordi

Lordi je heavymetalová a hard rocková skupina pochádzajúca z Fínska, ktorú založil Mr. Lordi v roku 1992. Členova skupiny sú známi aj pre ich prepracované kostýmy. Lordi sú známi aj ako "Fínske príšery" a "Príšery z Fínska".

Lordi majú veľmi melodické a chytlavé songy (človek by povedal podľa výzoru, že hrajú death metal, no majú ďaleko od toho), ktoré sa posluchačovi silno vryjú do pamäte

V roku 2006 vyhrali s piesňou „Hard Rock Hallelujah“ Veľkú cenu Eurovízie s dovtedy rekordnými 292 bodmi, ktoré v roku 2009 prekonal Alexander Rybak s 387 bodmi.

Dňa 5. decembra 2008 vystúpili v Prešove na piatom ročníku festivalu Rockové (roz)mrazenie, 15. augusta 2009 vystúpili v Snine na festivale  Rock pod Kameňom, 16.novembra 2010 vystúpili v MMC v Bratislave, 7. decembra 2013 vystúpili v MsKC v Žiari nad Hronom a 13. októbra 2016 v MMC v Bratislave. V roku 2018 (konk. 6.11.2018) hrali v Bratislave v klube MMC počas Sextourcism. 18.2.2020 tesne pred pandémiou koronavírusu stihli zahrať v Bratislave (MMC).

Zostava 
 Mr. Lordi – spev (od 1992)
 Hiisi – basgitara (od 2019)
 Mana – bicie (od 2012)
 Hella – klávesy (od 2012)

Bývalí členovia 
 G-Stealer – basgitara (1996 – 1999)
 Magnum – basgitara (1999 – 2002)
 Kalma – basgitara (2002 – 2005)
 Enary – klávesy (1997 – 2005)
 Kita – bicie (2000 – 2010)
 Otus – bicie (2010 – 2012)
 Awa – klávesy (2005 – 2012)
 Ox - basgitara (2005 - 2019)
 Amen - gitara (1997 - 2022)

Časový prehľad členov

Diskografia

Albumy 
 2002 – Get Heavy
 2004 – The Monsterican Dream
 2006 – The Arockalypse
 2008 – Deadache
 2010 – Babez For Breakfast
 2013 – To Beast or Not To Beast
 2014 - Scare Force One
 2016 - MONSTEREOPHONIC (Theaterror Vs. Demonarchy)
 2018 - Sexorcism
 2020 - Killection: Fictional compilation album
 2021 - Lordiversity (7 albumov: vid. nižšie)
2021 - SuperFlyTrap ( 26.11.2021 - Lordiversity)
2021 - Abracadaver (10.12.2021 - Lordiversity)

Kompilácie 
 The Monster Show (2005)
 Zombilation - The Greatest Cuts (2009)
 Scarchives Vol. 1 (2012)

Single 
 „Would You Love a Monsterman?“ (2002)
 „Devil is a Loser“ (2002)
 „Blood Red Sandman“ (2004)
 „My Heaven Is Your Hell“ (2004)
 „Hard Rock Hallelujah“ (2006)
 „Who's Your Daddy?“ (2006)
 „It Snows In Hell“ (2006)
 „They Only Come Out At Night“ (2007)
 „Beast Loose In Paradise“ (2008)
 „Bite It Like A Bulldog“ (2008)
 „Deadache“ (2008)
 „This Is Heavy Metal“ (2010)
 „Rock Police“ (2010)
 „The Riff“ (2013)
 „Scare Force One“ (2014)
 „Hug your Hardcore“ (2016)
 „Your Tongue’s Got the Cat“ (2018)
 „Naked in My Cellar“ (2018)
 „Shake the Baby Silent“ (2019)
 „I Dug a Hole in the Yard for You“ (2019)
 „Like A Bee To The Honey“ (2020)
 „Believe Me“ (2021)

DVD 
 Market Square Massacre (2006)
 Bringing Back The Balls To Stockholm - The Opening Night (2007)

Iné projekty

Externé odkazy 
 www.lordi.fi oficiálna stránka skupiny
 www.metal-archives.com Lordi na Encyclopaedia Metallum

Heavymetalové hudobné skupiny
Fínske hudobné skupiny
Víťazi Eurovision Song Contest
Whisky

Whisky  alebo viska (po anglicky whisky alebo whiskey) je alkoholický nápoj destilovaný z obilnín, zrejúci v drevených sudoch (najčastejšie dubových). Chuť whisky ovplyvňuje pár hlavných faktorov ako je zloženie resp. množstvo pridaných obilnín (používajú sa suroviny ako jačmeň, sladový jačmeň, raž, sladový raž, pšenica a kukurica) a doba ležania (zvyčajne od 3 cez 12 až po 15 rokov).

Názov 
Slovo whisky pochádza z írskogaelského slova uisge/uisce, čo znamená „voda“. V angličtine sa tvar whisky používa pre destiláty zo Spojeného kráľovstva (okrem Írska) a z Kanady, kým tvar whiskey sa používa pre destiláty z Írska a v USA.

Typy 
Whisky nedozrievajú vo fľaši, iba v sudoch, takže za vek whisky označujeme čas medzi destilovaním a stáčaním do fliaš. Ležanie výrazne ovplyvňuje chemické zloženie a chuť. Whisky, ktoré boli stočené fľaši niekoľko rokov môžu byť považované za raritné, ale nie sú „staršie“ a nemusia byť rozhodne „lepšie“. Whisky sa štandardne destiluje ako 40% alkohol.

Škótska whisky 
Škótske whisky sú obyčajne destilované dvakrát, niektoré dokonca trikrát. Medzinárodné zákony hovoria, že každý destilát nesúci značku „Scotch“ musí byť destilovaný v Škótsku a musí byť odležaný najmenej 3 roky a deň v dubovom sude, okrem iných špecifických kritérií. Whisky sa v Škótsku vyrába v piatich regiónoch: Highlande, Lowlande, Islay, Speyside a Campbeltowne.

 írska whisky
 japonská whisky
 kanadská whisky
 americká whisky
 waleská whisky
 indická whisky
 slovenská whisky

Referencie

Iné projekty

Externé odkazy 
 Whiskipedia - The Whisky Encyclopedia 
 Tri podoby whisky - vino.etrend.sk

 
Alkoholické nápoje
Royal National Park

Royal National Park je austrálsky národný park ležiaci v Novom Južnom Walese. Rozprestiera sa na ploche 154,42 km² asi 29 km južne od Sydney. Royal National park je najstarším národným parkom Austrálie. Bol založený v roku 1879 Sirom Johnom Robertsonom, premiérom Nového Južného Walesu. Bol založený pod názvom The National Park a až v roku 1955 pri príležitosti kráľovninej návštevy (Alžbeta II.) je premenovaný na Royal National Park.

Zaujímavosti 

Park leží na divokom pobreží Tasmanovho mora prerušovanom osamelými plážami. Skryté ideálne podmienky pre surfovanie, kúpanie, potápanie a turistiku. Pozdĺž pobrežnej línie sa tiahne 32-kilometrová cesta (Coast Walk). 

Národné parky v Austrálii